
Confensiwn y Cenhedloedd Unedig a’r Hawliau’r Plentyn


Mae Confensiwn y Cenhedloedd Unedig a’r Hawliau’r Plentyn yn cynnwys hawliau sylfaenol a mae’n bwysig i parchu a hyrwyddo’r hawliau oherwydd maent yn cefnogi plant a phobl ifanc i byw bywyd hapus, diogel a iachus (Comisynydd plant Cymru, dim dyddiad; Comisiynydd Plant Cymru, 2021). Mae erthyglau 1-42 yn seiliedig ar y plentyn a mae erthyglau 43-54 yn seiliedig ar rol yr oedolyn a’r llywodraethau ynglyn a gweithio mewn partneriaeth er mwyn sicrhau bod pob plentyn yn derbyn hawliau sylfaenol. Mae Comisiynydd Plant Cymru (2021) a LawStuff (dim dyddiad) yn dweud bod CCUHP wedi cael ei cyhoeddi i fod yn cyfraith yn 2011 yng Nghymru ac mae’n berthnasol i plant a phobl ifanc o genedigaeth i 18 blwydd oed. Yn ôl Unicef (2006) a Introducing the UNCRC (dim dyddiad) maent yn dweud bod CCUHP yn anelu at bob plentyn serch ei rhyw, crefydd ac anghenion oherwydd mae pob plentyn yn bwysig. Gan ystyried hawliau, mae’r gweithwyr allweddol gyda’r cyfrifoldeb i gefnogi’r bobl ifanc i gyrraedd potensial gan roi hawliau fel prif ffocws yn cynllunio er mwyn gwerthfawrogi’r plentyn oherwydd yn y Deyrnas Unedig mae yna Weithred Hawliau Dynol 1998 er mwyn rhoi amddiffyniad cyfreithiol o hawliau dynol (UNCRC childcare part one, dim dyddiad; Mind, 2021).












Erthygl 31 – ‘Eich hawl i ymlacio a chwarae’ (Comisiyndd Plant Cymru, 2021).
Mae’r hawl o erthygl 31 yn bwysig oherwydd yn Gymru mae lleoliadau Blynyddoedd Cynnar yn dilyn y Fframwaith Cyfnod Sylfaen ac maent yn dweud bod plant yn dysgu trwy chwarae am fod yr unigolion yn dysgu trwy brofiadau ymarferol a gwneud trwy gymryd risgiau, ymarfer sgiliau ac arbrofi er mwyn datblygu dealltwriaeth (Llywodraeth Cymru, 2015a). Gytuna Unicef (2018) bod chwarae yn ffordd hwylus o ddysgu ac yn helpu plant i ddatblygu gwybodaeth a sgiliau newydd. Yn fyr, mae gan ymarferwyr proffesiynol y cyfrifoldeb i roi amser i’r plant i ymlacio a chwarae oherwydd mae angen gwerthfawrogi’r hawl o erthygl 31 gan gynllunio a chreu ardaloedd dysgu sy’n addas ac yn apelio i’r plant. Awgryma My Teaching Cupboard (dim dyddiad) bod ymarferwyr yn gallu cynllunio a chreu ardaloedd fel ardal adeiladu, ardal chwarae rôl, ardal darllen ac ardal celf a chrefft er mwyn hybu datblygiad a dysgu. At hyn, dwed Chwarae Cymru (2019) bod Cymru oedd gwlad gyntaf yn y byd wnaeth creu Ddeddf ar gyfer chwarae ac mae’r Ddeddf wedi cael ei chreu er mwyn gwerthfawrogi hawliau a sicrhau bod plant a phobl ifanc yn derbyn mynediad a diogelwch i brofiadau chwarae yn ystod ei bywyd.
Erthygl 16 – ‘Eich hawl i breifatrwydd’ (Comisiynydd Plant Cymru, 2021). 
Mae’r hawl o erthygl 16 yn bwysig oherwydd mae’n cadw plant a phobl ifanc yn ddiogel heb i bobl adnabod manylion personol yr unigolyn. Dwed Children & Young People’s Commissioner Scotland (2021) a CIF Media (2021) bod enghraifft o gefnogi preifatrwydd plant a phobl ifanc yw peidio rhannu gwybodaeth bersonol y plentyn o ran enw, dyddiad geni a ble maent yn byw a chael caniatâd wrth rieni’r unigolyn er mwyn lanlwytho lluniau, cyn gwneud atgyfeiriad a cyn rhannu gwybodaeth bwysig i eraill. Gan gwrdd â’r hawl yma, mae lleoliadau Blynyddoedd Cynnar yn dilyn polisi cyfrinachedd er mwyn gwerthfawrogi preifatrwydd plant a phobl ifanc a hefyd maent yn dilyn y Ddeddf Diogelu Data 1998. Medd Tassoni et al (2010) bod y Ddeddf Diogelu Data 1998 yn cefnogi cyfrinachedd a phreifatrwydd oherwydd mae’n dweud i beidio rhannu gwybodaeth heb ganiatâd a dim ond yn rhannu gwybodaeth os mae’n hanfodol a bwysig. Yn fyr, wnes i barchu hawl y plentyn yn y senario o ran preifatrwydd gan beidio rhannu gwybodaeth bersonol fel enw’r unigolyn a dim gwneud atgyfeiriad gyda therapydd lleferydd ac iaith heb ganiatâd y rhiant.



















Erthygl 28 – ‘Eich hawl i ddysgu a mynd i’r ysgol’ (Comisiynydd Plant Cymru, 2021). 
Mae’r hawl o erthygl 28 yn bwysig oherwydd gan ddysgu a mynd i’r ysgol bydd plant a phobl ifanc yn derbyn cyfleoedd i ddatblygu er mwyn cyrraedd potensial. Rôl ymarferwyr proffesiynol yw parchu’r hawl gan sicrhau bod pob plentyn yn derbyn dechreuad da yn ei bywyd gan dderbyn cyfleoedd i chwarae, wneud gweithgareddau a holi cwestiynau er mwyn ymestyn dealltwriaeth a sgiliau. Dwed FYG Foose (2016) bod derbyn y cyfle i ddysgu a mynd i’r ysgol yn cefnogi plant a phobl ifanc i gael bywyd bodlon, cael swydd a chael y wybodaeth a sgiliau sy’n hanfodol ar gyfer y dyfodol. Yn Gymru, mae lleoliadau Blynyddoedd Cynnar yn dilyn y Fframwaith Cyfnod Sylfaen ac mae’n bwysig bod ymarferwyr yn helpu’r plant i ddatblygu dealltwriaeth o’r saith maes dysgu er mwyn hybu datblygiad. Hefyd, mae’r cwricwlwm yn Gymru yn awgrymu bod pob plentyn gyda mynediad i’r Fframwaith a’r gweithgareddau ond mae angen i’r ymarferwyr proffesiynol sicrhau bod addysg y plentyn yn addas i ddealltwriaeth, oedran a phrofiadau’r unigolyn (Llywodraeth Cymru, 2015a). Yn bennaf, mae’r senario yn berthnasol i’r hawl o erthygl 28 oherwydd ar ddechrau’r tymor wnaeth y plentyn ymuno ar leoliad sy’n dangos bod yr unigolyn yn mynd i dderbyn addysg yn yr ysgol gynradd a gan gefnogi’r plentyn i setlo mewn bydd y lleoliad yn gwerthfawrogi a pharchu’r hawl.











Erthygl 37 – ‘Eich hawl i gael eich trin yn deg’ (Comisiynydd Plant Cymru, 2021).
Mae’r hawl o erthygl 37 yn bwysig oherwydd mae pob plentyn yn unigryw a gwahanol a dwed Every child matters (2003) bod pob unigolyn gyda gobeithion ac uchelgeisiau sy’n amrywio. Mewn lleoliadau Blynyddoedd Cynnar, mae ymarferwyr yn parchu’r hawl yma o drin plant a phobl ifanc yn deg gan beidio gwahaniaethu a rhagfarnu oherwydd maent yn gallu achosi i’r plentyn datblygu teimlad o ddi-werth, teimlad ofnus a datblygu hunanhyder isel (Bitesize, 2021). Gan beidio gwahaniaethu a rhagfarnu, mae’r ymarferwyr yn gwrdd â’r hawl yma ac yn fwy tebygol i ddatblygu perthynas positif, adnabod y plant yn fwy a chynllunio gweithgareddau ac ardaloedd dysgu sy’n cefnogi pob plentyn. I ychwanegu, mae’r cwricwlwm yn Gymru sef y Fframwaith Cyfnod Sylfaen yn sicrhau bod plant a phobl ifanc yn derbyn cyfle cyfartal a chyfranogiad er mwyn cefnogi a hybu plant i ddatblygu, dysgu a chyrraedd potensial (Llywodraeth Cymru, 2015a).










I grynhoi, mae’n bwysig bod ymarferwyr proffesiynol yn gwerthfawrogi a pharchu hawliau plant o fewn y CCUHP oherwydd maent yn rhoi beth sydd angen i’r unigolyn cael er mwyn derbyn bywyd hapus a diogel (ChildCare Part Two, dim dyddiad). O ganlyniad, dwed Knowledge Bank (dim dyddiad) bod Llywodraeth Cymru yn pwysleisio bod angen i blant a phobl ifanc gwybod a deall ei hawliau a awgryma Article 12 - Participation (dim dyddiad) bod mynediad i hawliau yn cefnogi hunanhyder a hunan-barch y plant. Ar y cyfan, dwed Unicef (2006) bod 8% o bobl ifanc yn cael ei dysgu am ei hawliau sylfaenol yn ysgol ac mae 69% o 7-11 blwydd oed ddim yn gwybod am ei hawliau. Felly, cred Childcare Part One (dim dyddiad) bod yn bwysig i ymarferwyr proffesiynol gwybod am hawliau o fewn y CCUHP er mwyn dysgu, gwerthfawrogi a pharchu hawliau. I gloi, mae’n bwysig bod pob plentyn yn derbyn hawliau sylfaenol o fewn y CCUHP oherwydd mae pob unigolyn yn bwysig ac mae angen cefnogi plant a phobl ifanc i gyrraedd potensial.  

